Svrbenie a bolesť po pásovom opare
Dobry den, momentalne mi odznieva pasovy opar, je to cca 25 den.Vysyp sa pekne hoji, chrasticky sa odlupuju same ale aj pri najmensom pohybe ma zacne svrbiet cela ta oblast kde bol vysyp,potom to prejde do palenia az bolesti,lekar mi dal Nalgesin forte 500mg, ako rychlo zaberu lieky, pomozu? Dakujem
Dobrý deň,
ďakujeme za Vašu otázku.
Vo všeobecnosti účinok lieku Nalgesin Forte nastupuje do 4 hodín a rovnovážny stav sa dosiahne po 5 dávkach, t.j. do 2-3 dní. Rýchlosť nástupu a účinok lieku na Vami popisované ťažkosti je však vysoko individuálny a s určitosťou sa nedá predpokladať.
Na zosilnenie účinku však môže byť prínosné aj užívanie lieku
Milgamma N
. Obsahuje vysoké dávky vitamínov skupiny B a to benfotiamín (B1), B6 a B12. Používa sa na liečbu zápalových a bolestivých ochorení nervov vrátane pásového oparu.
Prajem skorú úľavu od ťažkostí.
S pozdravom
PharmDr. Veronika Kiabová